ZRUŠENÉ všeobecne záväzným nariadením č. 5/2000.

Všeobecne záväzné nariadenie
hlavného mesta Slovenskej republiky Bratislavy
č. 9/1996
z 27. júna 1996,
ktorým sa mení a dopĺňa všeobecne záväzné nariadenie hlavného mesta Slovenskej republiky Bratislavy č. 12/1993 o určení podielu bytov na zabezpečenie bývania sociálne slabších vrstiev obyvateľov a o fonde rozvoja bývania hlavného mesta Slovenskej republiky Bratislavy v znení všeobecne záväzného nariadenia hlavného mesta Slovenskej republiky Bratislavy č. 13/1994
Mestské zastupiteľstvo hlavného mesta Slovenskej republiky Bratislavy podľa § 11 ods. 5 písm. a) a b) zákona Slovenskej národnej rady č. 377/1990 Zb. o hlavnom meste Slovenskej republiky Bratislave, § 9 zákona Slovenskej národnej rady č. 138/1991 Zb. o majetku obcí v znení neskorších predpisov, § 30 a § 31 zákona Národnej rady Slovenskej republiky č. 182/1993 Z. z. o vlastníctve bytov a nebytových priestorov v znení zákona Národnej rady Slovenskej republiky č. 151/1995 Z. z. a na zabezpečenie výkonu vlastníckeho práva hlavného mesta Slovenskej republiky Bratislavy sa uznieslo na tomto všeobecne záväznom nariadení:

Čl. 1
Všeobecne záväzné nariadenie hlavného mesta Slovenskej republiky Bratislavy č. 12/1993 o určení podielu bytov na zabezpečenie bývania sociálne slabších vrstiev obyvateľov a o fonde rozvoja bývania hlavného mesta Slovenskej republiky Bratislavy v znení všeobecne záväzného nariadenia hlavného mesta Slovenskej republiky Bratislavy č. 13/1994 sa mení a dopĺňa takto:
§ 5 znie:

„§ 5
(1) Príjmami fondu súa)výnosy z prevodu vlastníctva bytov v domoch a pozemkov, na ktorých sú domy s bytmi postavené a z priľahlých pozemkov vo vlastníctve hlavného mesta, ktoré neboli zverené do správy mestským častiam,
b)	výnosy z prevodu vlastníctva nebytových priestorov v bytových domoch1a) a pozemkov, na ktorých sú bytové domy s nebytovými priestormi postavené a z priľahlých pozemkov vo vlastníctve hlavného mesta, ktoré neboli zverené do správy mestským častiam,
c)	výnosy z prevodu vlastníctva bytových domov alebo ich častí a pozemkov, na ktorých sú bytové domy postavené a z priľahlých pozemkov vo vlastníctve hlavného mesta, ktoré neboli zverené do správy mestským častiam,
d)	iné príjmy.
(2) Príjmami fondu sú aj nasledovné podiely z výnosov z prevodu vlastníctva zvereného do správy mestským častiam:
a)	podiel na výnosoch prevodu vlastníctva pozemkov, na ktorých sú domy s bytmi postavené a z priľahlých pozemkov,
b)	podiel na výnosoch prevodu vlastníctva nebytových priestorov v bytových domoch a pozemkov, na ktorých sú domy s nebytovými priestormi postavené a z priľahlých pozemkov,
c)	podiel na výnosoch prevodu vlastníctva domov alebo ich častí a pozemkov, na ktorých sú bytové domy postavené a z priľahlých pozemkov, určený Štatútom hlavného mesta Slovenskej republiky Bratislavy.2)“.
Poznámka pod čiarou k odkazu 1a) znie:
„1a)	§ 2 ods. 2 zákona Národnej rady Slovenskej republiky č. 182/1993 Z. z.“.

Čl. 2
Toto všeobecne záväzné nariadenie nadobúda účinnosť 27. júla 1996.

Peter Kresánek v. r.
primátor